கேள்வி: சப்படி பிரசன்ன வெங்கட்ரமணசாமி கோயில் - தலச்சிறப்பு பற்றி விளக்கவும்.
பதில்: இக்கோயிலானது ஆமையின் வடிவொத்த மூன்று கற்குன்றங்களின் உச்சியில் அமைந்துள்ளது. இதனால் இத்தலம் ஆமைமலை என்ற பொருள்படும் ''கூர்மகிரி'' என்று அழைக்கப்படுகிறது. இது முன்னாட்களில் ''கஸ்யபசைலம்'' என அழைக்கப்பட்டது.
கேள்வி: சப்படி பிரசன்ன வெங்கட்ரமணசாமி கோயில் - வரலாறு என்பது என்ன?
பதில்: இக்கோயில் பதிமூன்றாம் நூற்றாண்டில் ஸ்ரீனிவாச பண்டிதர் என்பவரால் அமைக்கப்பட்டது. இதனால் இந்த இடம் இவர்பெயராலேயே ''ஸ்ரீனிவாச பண்டித அக்ராரம்'' என அழைக்கப்படுகிறது.
கேள்வி: சப்படி பிரசன்ன வெங்கட்ரமணசாமி கோயில் - கோயில் அமைப்பு பற்றி தகவல் சொல்.
பதில்: இக்கோயில் மூன்று மலைகள் மீது கோட்டை போன்ற பிரம்மாண்ட மதில் சுவர்களுடன் நாயக்கர் கலைபாணியில் கட்டப்பட்ட கோயிலாக உள்ளது. இக்கோயிலின் மதில்சுவர் 17 அடி உயரத்துடன் கோட்டை அமைப்பில் செவ்வக வடிவில் கிழக்கு மேற்காக 144 அடி நீளமும், வடக்குத் தெற்காக 135 அடி அகலமும் கொண்டு பிரம்மாண்டமான ஏழு வாயில்களுடன் அமைக்கப்பட்டுள்ளது. முதன்மை வாயில் கிழக்கு நோக்கி அமைக்கப்பட்டுள்ளது. நுழைவாயிலின் முன்புறம் தீபத்தூணும், பலிபீடமும் அமைந்துள்ளன. பலிபீடத்தை ஒட்டி கருடாழ்வார் சந்நிதி அமைந்துள்ளது. அழகிய சிற்பங்களுடன்கூடிய நான்கு தூண்களைக் கொண்டதாக மகாமண்டபம் உள்ளது. அதையடுத்து துவாரபாலகர்கள் முன்னாள் நிற்க அர்த்த மண்டபம் உள்ளது. அதையடுத்து கருவறை உள்ளது. கருவறையில் பிரசன்ன வெங்கட்ரமணசாமி நின்ற கோலத்தில் சங்கு சக்ரதாரியாக, ஸ்ரீதேவி, பூதேவியுடன் சன்னதியில் உள்ளார். கருவறையின் தென்மேற்குப் பகுதியில் லட்சுமி நரசிம்மர் சந்நிதி உள்ளது. வடமேற்குத் திசையில் அனுமன் சந்நிதியும் நவக்கிரகங்கள் சந்நிதியும் உள்ளன. மேலும் திருமங்கை ஆழ்வார், நம்மாழ்வார் (ஆழ்வார்), மணவாள மாமுனிகள், அலமேலு மங்கை உபசன்னதிகள் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து சமய அறநிலையத் துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
கேள்வி: சப்படி பிரசன்ன வெங்கட்ரமணசாமி கோயில் - பூசைகள் பற்றி நீங்கள் என்ன அறிந்துள்ளீர்கள்?
பதில்: இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 4ம் சனி முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
கேள்வி: சப்படி பிரசன்ன வெங்கட்ரமணசாமி கோயில் - அமைவிடம் குறித்து விரிவாக சொல்லுங்கள்.
பதில்: கிருஷ்ணகிரி -ஒசூர் தேசிய நெடுஞ்சாலையில் 21 கி.மீ தொலைவில் உள்ள சூளகிரியில் இருந்து ஐந்து கி.மீ தொலைவில் சப்படி உள்ளது.